Seijin Dojo Ninjutsu

Téli edzőtábor - Sajátítsd el az önvédelem mesterfogásait!
2025-02-21 - 2025-02-23 | Bugac, https://www.google.com/maps/place/Bugac,+6114/@46.6722159,19.6593609,12z/data=!3m1!4b1!4m6!3m5!1s0x4743bf6efa280ae9:0x400c4290c1e1fb0!8m2!3d46.6883076!4d19.6833655!16sm026l99k?entry=ttu, Bugac, Bács-Kiskun vármegye, 6114, Magyarország
Téli önvédelmi tábor – feb.21-23.
Az önvédelem nem ott kezdődik, hogy elhárítasz egy támadást – ha idáig jutottál, valószínűleg már több hibát is elkövettél az odavezető úton. A Seijin Dojo téli táborában azonban most megtanulhatod, hogyan ismerd fel a veszélyt időben, és hogyan készülj fel testileg-lelkileg a hatékony védekezésre.
Ez nem egy szokványos tréning. Itt nem a „tökéletes technikákon” lesz a hangsúly, hanem azon, hogyan lépj túl saját határaidon, és maradj cselekvőképes nyomás alatt. Garantáltan kizökkentünk a komfortzónádból, de cserébe életre szóló tapasztalatokkal gazdagodhatsz – függetlenül attól, hogy van-e már harcművészeti előképzettséged, vagy sem.
Mi vár rád a táborban?
Elméleti felkészülés:

Az agresszió, stressz és a támadó viselkedésének megértése
Az „áldozati” magatartás elkerülése
A helyes mentális és lelkiállapot kialakítása (zanshin, mushin, fudoshin)

Gyakorlati tréning:

A támadás felismerése és megelőzése
Hogyan olvassuk le a támadó szándékait?
Védekezés pusztakezes támadók ellen
A hatékony önvédelem alapjai valós helyzetekben.
Földharc alapok
Mihez kezdjünk, ha a földre kerültünk?
Harc sötétben
A látás korlátozottsága sem akadály, ha megfelelően felkészülsz!
Önvédelem fegyveres támadóval szemben
Milyen lehetőségeid vannak egy fegyveres támadóval szemben?

Miért érdemes részt venned?
A tábor nemcsak a harcművészeti tudásod fejlesztéséről szól, hanem arról is, hogy mentálisan és érzelmileg is felkészültebbé válj a váratlan helyzetekre. Az elméleti tananyagot gyakorlati szituációkkal egészítjük ki, hiszen az empirikus tanulás a leghatékonyabb módja annak, hogy valódi tapasztalatokat szerezz.
Kiknek ajánljuk?

Teljesen kezdőknek, akik szeretnének megismerkedni az önvédelem alapjaival.
Haladóknak, akik mélyíteni szeretnék tudásukat és kihívást keresnek.
Mindenkinek, aki szeretne többet kihozni magából, és képes túllépni saját korlátain.

Részvételi Díjak (Előre fizetéssel)
Az árak tartalmazzák a részvételt péntektől vasárnapig, 2 éjszakai sátras vagy kőházas szállást és 6 alkalommal étkezést:

Seijin Dojo tagoknak: 37.500 Ft
Seijin Dojo tagoknak diák kedvezménnyel: 32.000 Ft
Külsősöknek: 43.000 Ft
Külsősöknek diák kedvezménnyel: 37.000 Ft

Napijegyek:

Péntek: 15.000 Ft (edzés, vacsora, szállás)
Szombat: 22.500 Ft
Vasárnap: 19.000 Ft

Fizetés február 12.-ig a Seijin Dojoban az edzések idején (H-Cs 17:30-20:00) vagy átutalással.
Február 12. után vagy a helyszínen fizetve a teljes részvételi díj egységesen:

52.000 Ft
Nappali diákoknak 25 éves korig: 44.000 Ft
(Felhívjuk figyelmeteket, hogy a befizetett díjat nem tudjuk visszatéríteni.)

Szálláslehetőségek

Sátrazás: A sátrazási lehetőség benne van az árban. Konyha és fürdő a kőházban áll rendelkezésre. Az esti szállás korlátozott, ezért kérjük, aki teheti, hozzon sátrat.
Kőházas szállás: A faluban található, ahol kb. 3.500 Ft/éjszaka áron lehet szállást foglalni. (Segítünk ennek intézésében.)

Edzések Időpontjai
Péntek

I. edzés: 15:00 – 18:00

Szombat

II. edzés: 09:00 – 11:00
III. edzés: 11:30 – 13:00
IV. edzés: 16:00 – 18:00

Vasárnap

V. edzés: 09:00 – 11:30
VI. edzés: 14:00 – 16:00

Helyszín, időpont és jelentkezés:

Helyszín: Bugac
Időpont: Feb.21-23.
Kedvezményes jelentkezés határideje: Február 12.

Ne hagyd ki ezt a lehetőséget, hogy megtapasztald, mire vagy képes – és hogyan teheted magad erősebbé, gyorsabbá és mentálisan élesebbé!
Jelentkezz most az űrlap kitöltésével! 👉 https://forms.gle/hQh8mM6xt3NZD75b9

SPECWOG harcászati hétvége! Márc.8-9.
2025-03-08 - 2025-03-09 | Seijin Dojo, 1081 Budapest, Népszínház utca 17. (Blaha Lujza térnél), Budapest, Pest vármegye, 1081, Magyarország
Specwog harcászati hétvége: Kés, tomahawk, buton, yawara – 4 FEGYVER, 1 ELV
Ez nem egy szokványos harcművészeti edzés, hanem egy katonai és rendészeti alapú harcászati tréning, amely éles helyzetekben alkalmazható technikákat ad a kezedbe.
Lépj be a katonai harcászat világába egy különleges hétvégén, ahol Dean Rostohar, a Specwog rendszer alapítója és vezető instruktora vezetésével tanulhatsz! Ez az esemény nem csupán egy szeminárium – itt megtanulhatod, hogyan gondolkodj és cselekedj valódi harcosként.
https://seijin.hu/wp-content/uploads/2025/01/0-02-05-4dacb397d26e9146ad7ec3b1992cc9c64c39c23a6bf4ee53f674f6a016569a36_8b8c054ad68b2dda.mp4
KIEMELT OKTATÓ
Dean Rostohar a horvát különleges erők tisztje, a horvát háború veteránja, nemzetközileg elismert harci specialista (SWAT,SJP) és harcművész, több mint 30 éve oktat rendőröket, katonákat és civileket világszerte. Most Budapestre érkezik, hogy bemutassa a Specwog módszerét, amely a modern harcászat egyik leghatékonyabb rendszere.
MIT FOGSZ MEGTANULNI?
Ez a képzés a hatékonyságról, a gyors döntésekről és az alapelvek alkalmazásáról szól. A hétvégén megtanulod:

A magabiztos fegyverkezelést közelharci szituációban

Kés: Hogyan védd meg magad és támadj hatékonyan a leggyakoribb fegyverrel?
Yawara: Az egyszerű, de hatékony eszköz rejtett ereje.
Baton: Egy rövid bot, ami a megfelelő kezekben mindent megváltoztat.
Tomahawk: Az amerikai különleges erők által használt fegyver, amely a modern harcászat jelképe.

Reális, valósághű szituációk: készülj fel a stresszhelyzetekre és a váratlan helyzetekre.
Elvek elsajátítása: ez a képzés nemcsak a technikákról szól, hanem arról is, hogy megértsd a fegyverhasználat mögötti elveket, és a testedet, mint fegyvert, hatékonyan tudd alkalmazni.

KINEK AJÁNLJUK?

Harcművészetek iránt érdeklődőknek, akik szintet akarnak lépni
Katonáknak és rendőröknek – Taktikai és önvédelmi készségek fejlesztése
Polgárőröknek – Gyakorlati önvédelmi technikák a biztonságos járőrözéshez
Biztonsági őröknek és testőröknek – Fegyver nélküli és fegyveres helyzetek kezelése
Büntetés-végrehajtásban dolgozóknak – Támadások és konfliktusok kezelése
Teljesen kezdőknek is, akik most nyitnak az önvédelem világa felé
Azoknak, akik a katonai és taktikai világ precizitását keresik
Akik valódi, működő technikákat akarnak tanulni nem csak mozdulatokat ismételni
Akik készek kilépni a komfortzónájukból

MIÉRT KÜLÖNLEGES EZ A KÉPZÉS?

Egyedülálló élmény: A katonai harcászat elit világába nyerhetsz betekintést.
Valódi tapasztalatok: személyesen tanulhatsz Dean Rostohartól, aki nem csak elméletben ismeri a harcot.
Felkészültség és magabiztosság: ez egy intenzív katonai harcászati képzés, amelyet egy világszerte elismert különleges erők veteránja tart. Ha érdekelnek az életre szóló harci készségek, amelyeket katonák és rendőrök is használnak a világ legveszélyesebb helyzeteiben, akkor ez az esemény neked szól!

https://seijin.hu/wp-content/uploads/2025/02/0-02-05-a1978fb5fa257e96178447b79f0d0526293cd2dcc41d6a65ebef2685e251677e_79bb39feb1eec06e-1.mp4
PROGRAM
Helyszín: Seijin Dojo – Budapest, VIII. Népszínház u. 17. (Bejárat a Víg u. felől)
Időbeosztás:
Szombat

10:30–11:00: Regisztráció
11:00–14:00: 1. Edzés
14:00–15:30: Ebédszünet
15:30–17:30: 2. Edzés

Vasárnap

11:00–14:00: 1. Edzés
14:00–15:30: Ebédszünet
15:30–17:30: 2. Edzés

SZÜKSÉGES FELSZERELÉS

Gyakorló tomahawk
Gyakorló kés
Rövid bot (baton)
Yawara
Mozgásra alkalmas ruházat (katonai vagy civil ruházat)
Beltéri puha talpú cipő vagy zokni

Hiányzó eszközök bérelhetők a helyszínen.
RÉSZVÉTELI DÍJAK

Kedvezményes ár: 120 €/fő (rendőrök, katonák, fegyveres szervek)
Február 17. után: 150 €
Napi jegy: 85 €

Regisztráció csak a díj befizetésével érvényes. Fizetés készpénzben a Seijin Dojo-ban vagy átutalással. Az átutalás részleteiről e-mailben tájékoztatunk.
NE HAGYD KI EZT A LEHETŐSÉGET!
Szerezz valóban használható harci készségeket, tanulj egy világszerte elismert mestertől, és lépj szintet harcművészeti tudásodban! Jelentkezz most, mert a létszám korlátozott!
Regisztráció és jelentkezés a linkre kattintva: https://forms.gle/dEMGoXsRGYoyPcgdA
TE vagy a fegyver, a többi csak eszköz!

Tavaszi Tábor: vágófegyverek a Bujinkan hagyományaiban
2025-05-02 - 2025-05-04
Időpont: 2025. május 2-4.Helyszín: A tanya
A Seijin Dojo 2025-ös tavaszi tábora átfogó képzést kínál a vágófegyverek technikáiról és stratégiai alkalmazásáról.A háromnapos intenzív gyakorlás célja a résztvevők fegyverhasználatának tudatos fejlesztése, történelmi és technikai megértésének elmélyítése.
A képzés középpontjában a következő fegyverek állnak: kés, ninjatō, katana, tachi, tsurugi és naginata.Az edzések során a különböző fegyverek sajátosságainak, előnyeinek és korlátainak megismerése történik, összekapcsolva az egyes korszakok harci környezetével.
A tábor során elsajátítandó főbb készségek:
1. Alapvető fegyverkezelési elvek megértése és alkalmazása

A vágóél helyes használata
Fegyveres kamae (testtartások) helyes felvétele és megtartása küzdelem közben
A test és fegyver egységének kialakítása

2. Távolságkezelés és időzítés helyes értelmezése

Biztonságos és hatékony távolság fenntartása támadás és védekezés közben
Távolságváltások és helyezkedés dinamikus kezelése különböző fegyverekkel
Az ellenfél szándékának felismerése a távolság és ritmus alapján

3. Mozgás és testhasználat optimalizálása fegyveres helyzetekben

Stabil és áramló mozgás kialakítása
Erőátvitel és egyensúly kontrollja vágás és szúrás közben
Térirányok kihasználása támadó és védekező helyzetekben

4. Technikai és taktikai alkalmazások gyakorlása

Vágási és szúrási technikák
Védelmi és ellentámadási technikák (pl. blokkolások, kitérések, riposztok)
Fegyverváltás és adaptáció különböző típusú ellenfelek ellen

5. Történelmi és stratégiai ismeretek bővítése

A fegyverek fejlődése és szerepük különböző japán korszakokban
Harctéri és városi környezetek sajátosságai és hatásuk a technikákra
A fegyverek kulturális és szellemi jelentősége a harcos életében

A képzés során külön figyelmet fordítunk:

A fegyverformákból fakadó mozgásbeli különbségek (pl. tachi-lovas harc, katana-városi harc) megértésére
A kardhúzási technikák helyes gyakorlására különböző szituációkban
Az egyszerű, gyors és hatékony mozdulatok kialakítására, a felesleges mozgások minimalizálására
A valós alkalmazási helyzetek modellezésére, stressz alatti döntéshozás fejlesztésére

A Bujinkan rendszerén belül számos iskola foglalkozik vágófegyverekkel, ezek közül kiemelten:

Togakure-ryū: a ninjatō, a rövidebb, egyenes pengéjű kard használatát tanítja, amely a rejtett mozgásokhoz, gyors rajtaütésekhez és túlélési helyzetekhez igazodik.
Kukishinden-ryū: a naginata, a hosszú nyelű, hajlított pengéjű fegyver kezelése, amely a csatamezőkön különösen hatékony volt lovas harcosokkal szemben és a szamuráj nők kezében.
Tachi: a korai szamurájok csatakardja, amelyet ívelt pengével, elsősorban lovas harcban.
Katana: az Edo-korszak ikonikus fegyvere, amely a városi önvédelemben és a párbajokban vált elengedhetetlenné.
Tsurugi: egyenes, kétélű kard, amely a legrégebbi japán fegyverek közé tartozik, még a ryū-k kialakulása előtti időszakból.

A tábor során nem csupán a technikai mozdulatok gyakorlására helyezzük a hangsúlyt, hanem arra is, hogy megértsük:hogyan formálta a fegyverek alakját és technikáját a harcmezők valósága, a városi összecsapások sajátosságai, valamint a különböző korszakok gondolkodásmódja.
Hangulat és szellemiség:A tábor során a hangsúly nem csupán a helyes technikai végrehajtáson van, hanem azon is, hogy a résztvevők átérezzék,hogyan született meg a test, a penge és a szellem összhangja a harc hevében.Minden fegyver egy korszak szellemiségét hordozza: a tsurugi az ősi idők hőseit, a tachi a csaták zengését, a a katana a városi túlélés művészetét.
Részvételi feltételek:
A tábor minden olyan gyakorló számára nyitott, aki elkötelezett a technikai fejlődés és a harci szellemiség mélyebb megértése iránt. Várunk mindenkit, aki szeretné elmélyíteni tudását, megérteni a tradicionális harci művészetek mélységeit,és megtapasztalni egy olyan világ szellemiségét, ahol egyetlen mozdulat is élet-halál kérdése lehetett.
📅 Részletek és jelentkezés az űrlap kitöltésével: https://forms.gle/C8yzXZpsbCtsb3Tx6

Technikák Japánból - Ninjutsu szeminárium
2025-06-14 - 2025-06-15 | Seijin Dojo, 1081 Budapest, Népszínház utca 17. (Blaha Lujza térnél), Budapest, Pest vármegye, 1081, Magyarország
Két nap a budo útján – a mozdulatok mögötti szándék és a forma mögötti szellem megértése
Csatlakozz hozzánk egy olyan hétvégére, ahol a gyakorlás nemcsak technikai fejlődést, hanem elmélyülést is kínál a ninjutsu élő hagyományában. A kétnapos szeminárium során lehetőséged lesz arra, hogy a budo útját követve közelebb kerülj a mozdulatok mögötti szándékhoz, a forma mögötti szellemhez.
Amit kínálunk

Hiteles forrásból származó tanítások a japán mesterektől származó tanítások alapján
Mélyebb megértés mozgásdinamika, testhasználat és harci stratégia összefüggéseiben
Gyakorlati megközelítés: technikák kezdőtől haladó szintig a valós alkalmazhatóság szellemében
Lehetőség kérdezni, fejlődni, új inspirációkat kapni

Oktató: Darányi Gábor
Helyszín: Seijin Dojo
Időpont: 06.14-15.
Edzések:
Szombat (06.14.)🕦 11:30–12:00 Regisztráció🕛 12:00–14:30 1. edzés🍴 14:30–15:30 Ebédszünet🕞 15:30–18:00 2. edzés
Vasárnap (06.15.)🕙 10:00–10:30 Regisztráció🕥 10:30–13:00 1. edzés🍴 13:00–14:00 Ebédszünet🕑 14:00–16:30 2. edzés
Az esemény nitott minden fokozat és tapasztalati szint számára.Ajánlott azoknak is, akik vizsgára készülnek vagy szeretnék rendszerezni tudásukat.
📲 Jelentkezés és további részeltek ide keattintva: JELENTKEZEM

Nyári tábor 2025
2025-08-11 - 2025-08-17 | Bugac, https://www.google.com/maps/place/Bugac,+6114/@46.6722159,19.6593609,12z/data=!3m1!4b1!4m6!3m5!1s0x4743bf6efa280ae9:0x400c4290c1e1fb0!8m2!3d46.6883076!4d19.6833655!16sm026l99k?entry=ttu, Bugac, Bács-Kiskun vármegye, 6114, Magyarország
Fedezd fel a Bujinkan Mélységeit: ninjutsu nyári tábor a 2007-2010-es évek témáival!

Üdvözöllek benneteket a Bujinkan nyári táborunkban, ahol egy különleges utazásra invitállak a harcművészetek és az önismeret mélyére! Az idei évben a Bujinkan 2007 és 2010 közötti központi témáit járjuk körül, amelyek Hatsumi Masaaki Soke tanításainak gerincét alkotják.

Ez a négy év – a Kuki Taisho “nincs félelem” elvétől, a Menkyo Kaiden “játék a támadó elméjével” koncepcióján át, egészen a Saino Kon Ki “képesség, lélek, edény” harmóniájáig, majd a Rokkon Shou Jou “az érzékek nevetésen keresztüli megtisztításáig” – alapjaiban változtatta meg a modern harcművészeti gondolkodást.

2007 – Kukishin Ryu
2008 – Togakure-ryū Ninpō Taijutsu
2009 – 才能 魂 器 ”saino konki”/ Talent, Heart, Capacity /
2010 – Rokkon Shoujou / Tachi

A tábor során nemcsak a fizikai technikákra fókuszálunk, hanem arra is, hogyan érhetjük el a test és elme egységét, hogyan fejleszthetjük ösztönös reakcióinkat és hogyan találhatjuk meg a belső békét a kihívásokkal teli helyzetekben. Darányi Gábor dai shihan vezetésével fedezzük fel a mögöttes filozófiát, és gyakorlati szinten is megtapasztaljuk, mit jelent félelem nélkül élni, az ellenfél elméjével játszani, és a belső tisztaságot elérni a mozdulatainkon keresztül.

Készen állsz, hogy elmélyedj a Bujinkan gazdag örökségében és új szintre emeld a gyakorlásodat?

Jelentkezz itt: JELENTKEZEM

Árak:

EARLY BIRD JÚL.18.
Heti jegy

Tagoknak: 120.300 Ft
Diákoknak: 96.200Ft
Külsősöknek: 127.300 Ft

Napi jegy

Tagoknak: 25.800 Ft
Diákoknak: 20 600 Ft
Külsősöknek: 27 300 Ft

Hétvégi jegy

Tagoknak: 63.100 Ft
Diákoknak: 50 500 Ft
Külsősöknek: 66.900 Ft

Normál jegy júl.18 után

Heti jegy

Tagoknak: 141 500 Ft
Diákoknak: 113 200 Ft
Külsősöknek: 162 700 Ft

Napi jegy

Tagoknak: 30 300 Ft
Diákoknak: 24 300 Ft
Külsősöknek: 34 900 Ft

Hétvégi jegy

Tagoknak: 74 300 Ft
Diákoknak: 59 400 Ft
Külsősöknek: 85 400 Ft

Vásárlás a helyszínen

Heti jegy

Tagoknak: 169 800 Ft
Külsősöknek: 195 300 Ft

Napi jegy

Tagoknak: 36 400 Ft
Külsősöknek: 41 800 Ft

Hétvégi jegy

Tagoknak: 89 100 Ft
Külsősöknek: 102 500 Ft

Időpont: 2025.augusztus 11-17.
Helyszín: Bugac, a tanya

Az esemény nyitott minden fokozat és tapasztalati szint számára.Ajánlott azoknak is, akik vizsgára készülnek vagy szeretnék rendszerezni tudásukat.
Szeretettel várunk!

Kard bevezető (K0)
2025-09-25 19:15 - 20:30 (Europe/Budapest) | Seijin Dojo, 1081 Budapest, Népszínház utca 17. (Blaha Lujza térnél), Budapest, Pest vármegye, 1081, Magyarország
A kurzus fókuszában a japán kardok etikettje, elővétele, alapállásai, vágásai és hárításai vannak.

A katana nem egy egyszerű fegyver – ez a szamurájok harcos lelkének megtestesítője. A világ minden táján tisztelik erejét és eleganciáját. A Bujinkan iskoláiban a kard nem szent tárgy, hanem egy túlélési eszköz. Az iskolák keletkezése az Edo-korszak előtti időkre nyúlik vissza, amikor a harcokban a kard csupán másodlagos szerepet töltött be. De ettől még minden Bujinkan ko-ryu (régi iskola) alapja a kardforgatás tudománya.

Rejtett ninja fegyverek - kakushi buki
2025-09-27 10:00 - 16:00 | Seijin Dojo, 1081 Budapest, Népszínház utca 17. (Blaha Lujza térnél), Budapest, Pest vármegye, 1081, Magyarország
A titkos fegyver, ami már nálad van! Fedezd fel a Bujinkan rejtett eszközeinek művészetét!

Voltál már olyan helyzetben, amikor úgy érezted, az önvédelemhez nincs nálad megfelelő eszköz? Mi van, ha azt mondjuk, hogy a Bujinkan tanítása szerint minden, ami a kezed ügyébe kerül, hatásos fegyverré válhat? A szeptember 27-én megrendezésre kerülő különleges szemináriumon Darányi Gábor sensei segítségével bepillantást nyerhetsz a „kakushi buki”, a nindzsák rejtett fegyvereinek lenyűgöző világába.
Ahol minden tárgy fegyverré válik
Gondolkoztál már azon, hogyan válhat egy újságpapír, vagy akár a kulcscsomód hatékony fegyverré? Ezen a szemináriumon megtanulod, hogyan gondolkodj a harcművészetekben teljesen új, kreatív módon. A “minden tárgy fegyver” filozófia nem csupán elmélet, hanem olyan gyakorlati tudás, amely a legváratlanabb helyzetekben is a segítségedre lehet. Felfedezzük, hogyan használták a régi korok harcosai az olyan rejtett eszközöket, mint a shuriken vagy a kusari fundo, és ami még izgalmasabb: megtanulod, hogyan találd meg a modern megfelelőjüket a mindennapi életben.
Rejtsd el a fegyvert, és fedd fel a támadót!

A szemináriumon nem csak azt sajátíthatod el, hogyan válhat minden fegyverré a kezedben, de azt is, hogyan lesd el az ellenfeled szándékait. Megmutatjuk, miként rejtheted el az eszközeidet hatékonyan, és miként veheted észre, ha a támadód is „rejteget” valamit. Gyakorlati tréningeken keresztül tanulhatod meg, hogyan használd a kézben rejtett pengét, avagy a shurikent, a közelharcra és a megtévesztésre is. Kézbe vehetsz számos olyan fegyvert is, amelyeket akár önvédelmi célból, legálisan magadnál tarthatsz.
Kinek ajánljuk?

Kezdőknek, akik nyitottak a harcművészetek új dimenzióira, és szeretnék megtapasztalni, hogy egy hétköznapi tárgy hogyan válhat fegyverré.
Haladóknak, akik szeretnék elmélyíteni a tudásukat a shuriken, a fukiya, vagy a yawará használatában.
Mindenkinek, aki szeretné megismerni a nindzsák filozófiáját és a rejtett eszközök lenyűgöző világát.

Ne hagyd ki ezt az egyedülálló lehetőséget! A helyszín a Seijin Dojo, az időpont pedig szeptember 27-e. A részvételi díjakról és a regisztrációról további információkat a dojo weboldalán találsz. Készülj fel egy felejthetetlen napra, ahol a legváratlanabb helyzetekre is felkészítünk!

Oktató: Darányi Gábor
Helyszín: Seijin Dojo
Időpont: 09.27.
Edzések:
Szombat (09.27.)🕦 09:30–10:00 Regisztráció🕛 10:00–12:30 1. edzés🍴 12:30–13:30 Ebédszünet🕞 13:30–16:00 2. edzés
Részvételi díjak

Elővételben: 13.500 Ft
Elővételbe diák kedvezménnyel: 12.000 Ft
Elővételben “Arany csomagos” tagjainknak: 10.800 Ft

Fizetés szeptember 22.-ig a Seijin Dojoban az edzések idején (H-Cs 17:30-20:00) vagy átutalással.
Szeptember 22. után vagy a helyszínen fizetve a részvételi díj:

Felnőtt: 16.900 Ft
Diák kedvezménnyel: 15.200 Ft
“Arany csomagos” tagjainknak: 13.500 Ft

(Felhívjuk figyelmeteket, hogy a befizetett díjat nem tudjuk visszatéríteni.)

Modern fegyverek - Régi elvek
2025-10-11 10:00 - 16:00 | Seijin Dojo, 1081 Budapest, Népszínház utca 17. (Blaha Lujza térnél), Budapest, Pest vármegye, 1081, Magyarország
A harc nem csupán a fegyverről szól

Ismerős a mondás, miszerint a történelem ismétli önmagát? Nos, a harc világa sem kivétel. Ahhoz, hogy felkészült legyél, ne csak a régi harcművészeti elvekre támaszkodj, hanem ismerd meg a modern kor új fegyvereit is. Ez az intenzív szeminárium pontosan erre a kihívásra ad választ, valósághű szituációkon keresztül. Hiába élünk a modern technológia korában, ahol a pisztoly és a kés váltotta fel a íjat és a kardot, a túlélés alapelvei mit sem változtak. A modern fegyverekhez ugyanolyan ősi harci elvek kellenek, mint az ókori fegyverekhez. És éppen erről szól a következő fegyveres önvédelem szemináriumunk.
A harc, ami nem a lövésről szól

Sokan azt gondolják, hogy a fegyveres harc egyenlő a fegyver kezelésével. Lőj, célozz, és kész. De mi történik, ha elakad a fegyvered? Mi van akkor, ha a támadód elkapja a kezed? A valóságban a fegyveres harc egy összetett és veszélyes játék, ahol minden mozdulat és minden másodperc számít. A hatékony védekezés nem a fegyverről szól, hanem arról, ahogy te harcolsz vele. Ez a szeminárium nem látványos mozdulatokat, hanem a valós életben is használható, hatékony megoldásokat kínál.
Itt tanulsz meg gondolkodni, amikor a legnehezebb, és itt érted meg, hogy a mentális felkészültség, a fegyelmezett gondolkodás és a gyors, pontos mozdulatok együtt alkotják a túlélés zálogát. Képesnek kell lenned az alapmozdulatok hibátlan végrehajtására nyomás alatt is, legyen szó a fegyver elővételéről vagy a lőszer utántöltéséről.
Felismered, ha ellenfelednél rejtett fegyver van? Képes vagy folytatni a harcot, ha a fegyvered elromlik? Ezek azok a kérdések, amelyekre a szeminárium választ ad. Mert a túlélés nem ér véget akkor, ha beüt a krach. Sőt, az ott kezdődik igazán.
Mire számíthatsz a szemináriumon?

Ez a nap pörgős, intenzív és tanulságos lesz. Felejts el minden felesleges mozdulatot! Csak azokat a technikákat gyakoroljuk, amelyek a valóságban is működnek.

Elméleti alapok: A modern fegyverek és a harci elvek rövid ismertetése.
Rejtett viselés és elővétel: Gyakorlati technikák pisztoly és kés elővételére támadás alatt.
Harcászat és alkalmazás: Különböző szituációk szimulálása, és a tanultak azonnali alkalmazása.
Mentális felkészülés: Felkészülés a fegyveres támadás elleni harcra és a stresszkezelésre.

Készülj fel egy pörgős, fárasztó, de rendkívül tanulságos két napra! Mindenkit várunk, aki komolyan gondolja az önvédelmet, és felkészülten akar szembenézni a valóság kihívásaival.
Oktató: Darányi Gábor
Helyszín: Seijin Dojo
Időpont: 10.11.
Edzések:
Szombat (10.11.)
🕦 09:30–10:00 Regisztráció
🕛 10:00–12:30 1. edzés
🍴 12:30–13:30 Ebédszünet
🕞 13:30–16:00 2. edzés
Részvételi díjak

Elővételben: 13.500 Ft
Elővételbe diák kedvezménnyel: 12.000 Ft
Elővételben „Arany csomagos” tagjainknak: 10.800 Ft

Fizetés október 6.-ig a Seijin Dojoban az edzések idején (H-Cs 17:30-20:00) vagy átutalással.
Október 6. után vagy a helyszínen fizetve a részvételi díj:

Felnőtt: 16.900 Ft
Diák kedvezménnyel: 15.200 Ft
„Arany csomagos” tagjainknak: 13.500 Ft

(Felhívjuk figyelmeteket, hogy a befizetett díjat nem tudjuk visszatéríteni.)
Felszerelés

Katonai gyakorló, ha nincs akkor farmer nadrág, amiben jól tudsz mozogni.
Bakancs, vagy cipő nem megengedett, mivel tatamin edzünk
Széles öv (nem harcművészeti, legalább 3-4 cm)
Gyakorlókés (tudunk biztosítani korlátozott számban/ bérlés 1000 Ft)
Gyakorlópisztoly (tudunk biztosítani korlátozott számban/ bérlés 2500 Ft)

Bot bevezető (B0) kurzus
2025-11-20 19:15 - 20:30 | Seijin Dojo, 1081 Budapest, Népszínház utca 17. (Blaha Lujza térnél), Budapest, Pest vármegye, 1081, Magyarország
A kurzus célja, hogy elsajátítsd a hosszú és rövid bot határozott mozdulatait, erőteljes állásait, és megtanulj hatékonyan támadni, védekezni – felkészítve téged a valós harci helyzetekre.

A Bujinkanban a Kukishinden ryu és az Amatsu Tatara hagyományok őrzik az írott technikákat a botharc terén. Gyakori hiba, hogy fegyveres edzéseknél rögtön a bonyolultabb katákkal (formagyakorlatokkal) kezdenek, ami csupán felszínes tudást ad. A technika akkor válik igazán működőképessé, ha először az alapokat sajátítjuk el, megteremtve a szükséges dinamikát és precizitást a mozdulatok mögött
Bevezetést ad a hosszú (rokushaku -180 cm) bo és a rövid hanbo (90 cm) használatának alapjaiba, bemutatva a különböző bot típusokat, és ismertetve a botharc etikettjét, mind a hanbo, mind a rokushaku bo esetében.

Őszi Tábor - Gondolatok és Technikák Japánból
2025-11-28 15:00 - 2025-11-30 18:00 | Bugac, https://www.google.com/maps/place/Bugac,+6114/@46.6722159,19.6593609,12z/data=!3m1!4b1!4m6!3m5!1s0x4743bf6efa280ae9:0x400c4290c1e1fb0!8m2!3d46.6883076!4d19.6833655!16sm026l99k?entry=ttu, Bugac, Bács-Kiskun vármegye, 6114, Magyarország
Csatlakozz hozzánk egy olyan hétvégére, ahol a gyakorlás nemcsak technikai fejlődést, hanem elmélyülést is kínál a ninjutsu élő hagyományában.
Jelentkezés
A Seijin dojo oktatója, Darányi Gábor, idei második japán edzőtáborának tapasztalatait osztja meg. A témák között szerepelni fog számtalan fegyver és iskola, valamint több, mint fél tucat japán vagy japánban élő oktató által közvetített gyakorlatok, gondolatok.
A tábor során lehetőséged lesz arra, hogy a budo útját követve közelebb kerülj a mozdulatok mögötti szándékhoz, a forma mögötti szellemhez.
A tábor során a következőkkel fogunk foglalkozni:

A japán mesterektől származó tanítások közvetítése
Mélyebb megértés mozgásdinamika, testhasználat és harci stratégia összefüggéseiben
Gyakorlati megközelítés: technikák kezdőtől haladó szintig a valós alkalmazhatóság szellemében
Lehetőség kérdezni, fejlődni, új inspirációkat kapni

Árak
Részvételi díj péntektől-vasárnapig
+ 2 éj sátras/kőházas szállás + 6 x étkezés:

Elővételben: 43.000 Ft
Elővételbe diák kedvezménnyel: 36.500 Ft
Elővételben „Arany csomagos” tagjainknak: 34.500 Ft

Fizetés november 21.-ig a Seijin Dojoban az edzések idején (H-Cs 17:30-20:00) vagy átutalással.
November 21. után vagy a helyszínen fizetve a részvételi díj:

Felnőtt: 51.500 Ft
Diák kedvezménnyel: 44.000 Ft
„Arany csomagos” tagjainknak: 41.500 Ft

Időpont
2025.November 28-30.
Helyszín
Bugac, a tanya

Az esemény nyitott minden fokozat és tapasztalati szint számára.Ajánlott azoknak is, akik vizsgára készülnek vagy szeretnék rendszerezni tudásukat.

Jelentkezés

Szeretettel várunk!

Vizsgafelkészítő - nyitott edzés mindenkinek 12.03.
2025-12-13 10:00 - 13:00

Kyusho Workshop
2025-12-13 14:00 - 17:00

Seijin évzáró - Tűzkeresztség, vizsga, sütik, karácsony
2025-12-20 13:30 - 23:30 | Seijin Dojo, 1081 Budapest, Népszínház utca 17. (Blaha Lujza térnél), Budapest, Pest vármegye, 1081, Magyarország

Bot hanbo jutsu (B2) kurzus
2026-01-08 19:15 - 20:15 | Seijin Dojo, 1081 Budapest, Népszínház utca 17. (Blaha Lujza térnél), Budapest, Pest vármegye, 1081, Magyarország
A kurzus célja, hogy ismertesse a hanbo (rövid bot) technikáit fegyveres támadó ellen.

Amatsu Tatara: A Hanbo Művészete a Kard Ellen
A harcművészetek világa nem a kiegyenlített küzdelmekről szól. A hanbo – a rövid bot – egy viszonylag könnyen kezelhető fegyver, ami nagyon hatásos egy fegyvertelen támadóval szemben. Ezért a Bujinkan-ban gyakran az első eszköz, amit a tanítványok megismernek. A karddal szemben viszont a rövid bot mindig gyengébb fegyvernek számít. De mi van akkor, ha a hátrány valójában az erőd lehet? A Bujinkanban az Amatsu Tatara hagyománya pontosan ezt tanítja.
Az Amatsu Tatara kurzusán egyedülálló kihívással szembesülünk: a támadónk karddal van felfegyverezve.
Ez a helyzet alapjaiban változtatja meg a harcról alkotott képünket. Itt nem a nyers erő vagy a fegyver hossza számít, hanem a taktika, a precíz mozdulatok és a stratégia. A cél, hogy a hátrányból előnyt kovácsoljunk.

BUJINKAN TÉLI TÁBOR – AHOL A BUDO ÉLETTÉ VÁLIK
2026-01-23 15:00 - 2026-01-25 18:00 | Bugac, https://www.google.com/maps/place/Bugac,+6114/@46.6722159,19.6593609,12z/data=!3m1!4b1!4m6!3m5!1s0x4743bf6efa280ae9:0x400c4290c1e1fb0!8m2!3d46.6883076!4d19.6833655!16sm026l99k?entry=ttu, Bugac, Bács-Kiskun vármegye, 6114, Magyarország
Jelentkezz most: https://seijin.hu/bujinkan-teli-tabor/

Önvédelem-goshinjutsu szeminárium
2026-02-28 10:00 - 16:00
Időpont: 2026. január 28. szombat, 10:00-16:00 — 6 óra edzés, kimozdulás a komfortzónából.
Itt találhatsz további információt: https://seijin.hu/onvedelmi-goshinjutsu-szeminarium/

Pisztoly és késharc felkészítő szemiárium
2026-03-14 10:00 - 16:00

The Power of Combat
2026-03-21 - 2026-03-22

Kukishinden Ryu tavaszi edzőtábor – Fegyveres és Pusztakezes Szamuráj Harcművészet
2026-05-15 16:00 - 2026-07-04 17:00

Tavaszi ninjutsu edzőtábor
2024-05-27 - 2024-05-29 | Bugac, https://www.google.com/maps/place/Bugac,+6114/@46.6722159,19.6593609,12z/data=!3m1!4b1!4m6!3m5!1s0x4743bf6efa280ae9:0x400c4290c1e1fb0!8m2!3d46.6883076!4d19.6833655!16sm026l99k?entry=ttu, Bugac, Bács-Kiskun vármegye, 6114, Magyarország
A Bugacon tartandó tavaszi tábor fő témája a kés és a kusari fundo lesz.
Bár a régi harcművészeti iskolák tematikájában (Bugei jūhappan) ritkán szerepelt külön a késharc, mégis gyakran kerül elő edzéseken ez a fegyver itthon és Japánban egyaránt. Gyakorló harcművészként tisztában kell lennünk a kés megfelelő használatával, hiszen valószínűleg a leggyakrabban előforduló fegyver, amivel a hétköznapokban is lehet találkozni.
A másik fegyver a Kusari fundo lesz, ami egy lánc két súllyal a végén. Ezt a fegyvert a legenda szerint egy edoi palotaőr fejlesztette ki, hogy vérontás nélkül tudja lefegyverezni a kardos támadókat.
Részletes tematika:
– különböző japán kés típusok rövid ismertetése
– A kés általános kezelése harc közben (elővétel, vágás, szúrás…)
– Egyszerű gyakorlatok, a megfelelő rutin kialakításához.
– Tameshigiri késsel
– Komplex technikák késes támadó ellen.
– Kusari fundo alapállások
-Alapgyakorlatok a lánccal (pörgetés, támadás elhárítása…)
– Komplex technikák késes támadó ellen (pusztakézzel, késsel, kusari fundo-val).
Minden Bujinkan tagot, és Budo iránt érdeklődőt várunk nagy szeretettel!
DÍJAK ELŐRE FIZETÉSSEL
Részvételi díj péntektől-vasárnapig
+ 2 éj sátras/kőházas szállás + 6 x étkezés:
– 35.000 Ft Seijin dojo tagoknak
– 30.000 Ft Seijin dojo tagoknak diák kedvezménnyel!
– 40.000 Ft Külsősöknek
– 34.500 Ft Külsősöknek diák kedvezménnyel
Napi díjak (edzés,vacsora,szállás) :
Péntek 14.500 Ft
Szombat 21.000 Ft
Vasárnap 18.000 Ft
Fizetés Április 30-ig a Seijin Dojoban az edzések idejében (H – CS / 17.30-20.00) vagy utalással. Április 30. után vagy a helyszínen fizetve +20% fizetendő. Befizetett díjat nem tudunk visszatéríteni.
SZÁLLÁS
A helyszínen sátrazási lehetőség van. Az árban benne van: konyha, fürdő a kőházban, esti szállás korlátozottan, ezért kérjük, aki tud sátrat hozzon magával. Ezen kívül a faluban van lehetőség kőházas szállást foglalni kb. 3500 ft/éjszaka. (ebben is segítenünk).
EDZÉSEK
Időpont: Május 10-12
péntek
I. edzés 14.30-17.30
Vacsora 18:30 –
szombat
II. edzés 09.00 – 11.00
III. edzés 11.30 – 13.00
IV. edzés 15.30 – 17.30
vasárnap
V. edzés 10.00 – 12.30
VI. edzés 14.00 – 15.30
HELYSZÍN
A Tanya
OKTATÓK
Darányi Gábor (Seijin dojo)
